Ο αστέρας της Λος Άντζελες Γκάλαξι, Λάντον Ντόνοβαν, μετακινήθηκε ως δανεικός στην Αγγλική Έβερτον από τον Ιανουάριο του 2010 μέχρι την έναρξη της σεζόν 2010 της Μέιτζορ Λιγκ Σόκερ. 
Στο ποδόσφαιρο, ο **δανεισμός** περιλαμβάνει την προσωρινή μετακίνηση ενός αθλητή σε ένα σύλλογο, διαφορετικό από αυτόν στον οποίο έχει συμβόλαιο. Οι συμφωνίες δανεισμού μπορούν να διαρκέσουν από μερικές εβδομάδες μέχρι και για ολόκληρη τη σεζόν, καθώς και να συνεχιστούν για περισσότερες σεζόν. 

Οι αθλητές μπορούν να δανειστούν σε άλλους συλλόγους για διάφορους λόγους. Συχνά, οι νέοι ταλαντούχοι αθλητές θα δανειστούν σε έναν σύλλογο κατώτερου πρωταθλήματος, προκειμένου να αποκτήσουν πολύτιμη αγωνιστική εμπειρία σε πρώτη ομάδα. Σε αυτή την περίπτωση, ο μητρικός σύλλογος μπορεί να συνεχίσει να πληρώνει πλήρως ή εν μέρει τους μισθούς του αθλητή. Ορισμένοι σύλλογοι θέτουν μία επίσημη συμφωνία με ένα σύλλογο τροφοδότη για το σκοπό αυτό, όπως η Μάντσεστερ Γιουνάιτεντ και η Ρουαγιάλ Αντβέρπ,  η Άρσεναλ και η Μπέβερεν ή η Τσέλσι και η Φίτεσε.   Σε άλλα πρωταθλήματα όπως η Σέριε Α της Ιταλίας, μερικοί μικρότεροι σύλλογοι έχουν τη φήμη ως "*farm club*" και παίρνουν τακτικά παίκτες, ειδικά νεαρούς, δανεικούς από τους μεγαλύτερους συλλόγους. 

Ένας σύλλογος μπορεί να πάρει έναν παίκτη ως δανεικό, αν έχει έλλειψη μεταγραφικού ποσού αλλά μπορεί ακόμα να πληρώσει μισθούς ή ως προσωρινή κάλυψη για τραυματισμούς ή τιμωρίες ποδοσφαιριστών. Ο μητρικός σύλλογος μπορεί να ζητήσει αμοιβή ή ότι ο σύλλογος να πληρώσει ένα μέρος ή ολόκληρο το μισθό του παίκτη κατά τη διάρκεια της περιόδου δανεισμού. Ένας σύλλογος μπορεί να επιδιώξει τον δανεισμό ενός παίκτη της για να εξοικονομήσει τον μισθό του ή για να επανέλθει σε αγωνιστική κατάσταση μετά από έναν τραυματισμό. 

Ένας δανεισμός μπορεί να γίνει κατά τη διάρκεια μίας μεταγραφικής περιόδου. Ένας τέτοιος δανεισμός μπορεί να περιλαμβάνει ένα συμφωνημένο χρηματικό ποσό για μόνιμη μετακίνηση του αθλητή, όταν ξεκινήσει η επόμενη περίοδος μεταγραφών. 

Μερικοί παίκτες δανείζονται επειδή είναι δυσαρεστημένοι ή σε διαμάχη με τον τωρινό τους σύλλογο και κανένας άλλος σύλλογος δεν επιθυμεί να τους αγοράσει μόνιμα. Παραδείγματα μίας τέτοιας περίπτωσης, είναι ο Ανρί Καμαρά με τη Γουλβερχάμπτον Γουόντερερς, ο Κρεγκ Μπέλαμι με τη Νιούκασλ και ο Ντάρεν Μπεντ με την Άστον Βίλα. 

Στην Πρέμιερ Λιγκ, οι δανεικοί παίκτες δεν επιτρέπεται να παίζουν εναντίον της ομάδας που κατέχει τα δικαιώματα τους (παράγραφος 7.2 του κανόνα M.6). Ωστόσο, οι δανεικοί επιτρέπεται να παίζουν εναντίον των συλλόγων που ανήκουν τα δικαιώματα τους σε διοργανώσεις κυπέλλου, εκτός αν έχουν παίξει για το δικό τους σύλλογο στο κύπελλο αυτό, κατά τη διάρκεια της τρέχουσας σεζόν.

Δείτε επίσης
------------

* Ελεύθερη μεταγραφή

Παραπομπές
----------

1. ↑  Mitten, Andy (9 Μαρτίου 2012). «Antwerp connection is a Belgium delight for Manchester United». *thenational.ae*. The National. Ανακτήθηκε στις 22 Δεκεμβρίου 2014.
2. ↑  Skillen, Charlie (29 Μαΐου 2013). «Former Chelsea hitman Hasselbaink takes over as coach at Manchester United's partner club Royal Antwerp». *dailymail.co.uk*. The Daily Mail. Ανακτήθηκε στις 22 Δεκεμβρίου 2014.
3. ↑  Jones, Meirion (2006-06-27). «Arsenal face Fifa investigation». BBC News.. Ανακτήθηκε στις 2008-06-10.
4. ↑  Cohen, Jake (13 Νοεμβρίου 2013). «Fortifying an Empire: The Chelsea-Vitesse Partnership». *weaintgotnohistory.com*. SB Nation. Ανακτήθηκε στις 22 Δεκεμβρίου 2014.
5. ↑  Born, Elko (10 Ιανουαρίου 2014). «How Vitesse became Chelsea's finishing school». *fourfourtwo.com*. FourFourTwo. Ανακτήθηκε στις 22 Δεκεμβρίου 2014.
6. ↑  Fifield, Dominic (1 Απριλίου 2014). «Chelsea and Vitesse Arnhem' links investigated by the Dutch FA». *theguardian.com*. The Guardian. Ανακτήθηκε στις 22 Δεκεμβρίου 2014.
7. ↑  Marsh, Jaymes (7 Ιουνίου 2007). «Football Transfers Explained». Tottenham Hotspur Blog News. Ανακτήθηκε στις 10 Ιουνίου 2008.